stanford-oval/wikipedia huggingface dataset:
עפרון החתי
הערות שוליים

↑  יהודה אליצור, ברית בין הבתרים (בראשית פרק ט"ו ופרק כ"ג), הגות במקרא ד', עם עובד, 1983, באתר "דעת".
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
ג'ניפר דאודנה

| --- | --- |

 לידה:  19 בפברואר 1964 (בת 60) וושינגטון די. סי., ארצות הברית 
 שם לידה:  Jennifer Anne Doudna 
 ענף מדעי:  ביוכימיה
 מקום מגורים:  ארצות הברית
 מקום לימודים:  מכללת פומונה (1985)  אוניברסיטת הרווארד (1989)  תיכון הילו 
 מנחה לדוקטורט:  ג'ק שוסטק 
 מוסדות:  אוניברסיטת קליפורניה בברקלי (2002)  אוניברסיטת ייל (1994–2002)  המכון הרפואי הווארד יוז  אוניברסיטת קליפורניה בסן פרנסיסקו 
 תלמידי דוקטורט:  Akshay Tambe 
 פרסים והוקרה:  ראו פרסים והוקרות
 בן או בת זוג:  ג'יימי ה. ד. קייט 
 תרומות עיקריות
 שימוש בקריספר להנדסה גנטית
 
ג'ניפר דאודנה (באנגלית: Jennifer Doudna; נולדה ב-19 בפברואר 1964) היא ביוכימאית אמריקאית, המכהנת כפרופסור באוניברסיטת קליפורניה בברקלי. מחקריה הבולטים עוסקים בתחום הקריספר ו-ncRNA. כלת פרס וולף לרפואה לשנת 2020 על "חשיפת המנגנון הצפוי לחולל מהפכה בעולם הרפואה, של חסינות חיידקית באמצעות עריכה מונחית RNA של הגנום", וכלת פרס נובל לכימיה לשנת 2020 (יחד עם עמנואל שרפנטייה).
ביוגרפיה

דאודנה עברה בגיל שבע להילו שבהוואי. אביה היה פרופסור לספרות אמריקאית בקמפוס המקומי של אוניברסיטת הוואי ואמה לימדה היסטוריה בקולג' קהילתי. כילדה נחשפה לספר "הסליל הכפול" של מגלה מבנה ה-DNA, ג'יימס ווטסון ונשבתה בעולם הביוכימיה, לאחר ששמעה בתיכון הרצאה של מדענית על הפיכתם של תאים בריאים לסרטניים, היא החליטה ללמוד ולעסוק בתחום.
קריירה מקצועית

דאודנה סיימה ב-1985 תואר ראשון בכימיה ממכללת פומונה שבקליפורניה. ב-1989 סיימה תואר שלישי בביוכימיה מאוניברסיטת הרווארד, את הדוקטורט בנושא הריבוזים עשתה תחת הנחייתו של ג'ק שוסטק. את הפוסט-דוקטורט עשתה בבית החולים הכללי מסצ'וסטס ובבית הספר לרפואה של אוניברסיטת הרווארד תחת הנחייתו של שוסטק. בשנים 1991–1994 עבדה במעבדתו של תומאס צ'ק באוניברסיטת קולורדו, שם חקרה בתחום הקריסטלוגרפיה בקרני רנטגן ומבנה ריבוזים. בשנים 1994–2002 כיהנה כפרופסור לביוכימיה ולביופיזיקה מולקולרית באוניברסיטת ייל. משנת 1997 היא חוקרת במכון הרפואי הווארד יוז.
בשנת 2003 עברה לאוניברסיטת קליפורניה בברקלי בה היא מכהנת כפרופסור לביוכימיה ולביולוגיה מולקולרית (בקתדרת הנשיא על שם לי קה שינג) ובמעבדה הלאומית לורנס ברקלי.
קריירה מקצועית > חקר הקריספר

בשנת 2005 נחשפה לחקר הקריספר על ידי עמיתתה מברקלי ג'יליאן בנפילד. ב-2011 פגשה בכנס בשווייץ את עמנואל שרפנטייה מאוניברסיטת אומאו שאף היא חקרה את הקריספר והחלה לשתף עמה פעולה.
ב-2012 פורסם בכתב העת Science, מאמר פרי עטה, יחד עם שרפנטייה, וארבעה חוקרים נוספים, על המחקר פורץ הדרך בנושא הקריספר. המאמר תחת הכותרת "A Programmable Dual-RNA–Guided DNA Endonuclease in Adaptive Bacterial Immunity", הראה לראשונה את השימוש שניתן לעשות בקריספר לחיתוך DNA, וכיצד חיידקים מגנים על עצמם מפני וירוסים על ידי שימוש בקריספר.
היא הייתה שותפה בהקמת חברת "Caribou Biosciences" לקידום מחקר בתחום ה-Crispr-Cas9 ואת חברת "Intellia Therapeutics" לקידום יישומים לטיפול במחלות. כמו כן הייתה שותפה בהקמת חברת "Editas Medicine" יחד עם פנג ז'נג, אך פרשה ממנה. בינואר 2015 כינסה מדענים, משפטנים ומומחי אתיקה מכל רחבי העולם במטרה לדון בהשלכות האתיות של פיתוח טכנולוגיית ההנדסה גנטית באמצעות הקריספר.
ב-2020, זכתה בפרס נובל ובפרס וולף יחד עם עמנואל שרפנטייה על חלקן בפיתוח השיטה לעריכה גנטית קריספר.
ספרה

ב-2017 פרסמה את ספרה "A Crack in Creation: Gene Editing and the Unthinkable Power to Control Evolution" אותו כתבה יחד עם תלמידה לשעבר סמואל סטרנברג.
חיים אישיים

דאודנה נשואה לג'יימס קייט, אף הוא פרופסור לביוכימיה באוניברסיטת קליפורניה בברקלי. הם הורים לבן אחד.
פרסים והוקרות

2000 - פרס אלן ווטרמן למדען הצעיר הבולט ביותר (אנ')
2001 - פרס אלי לילי בביוכימיה (אנ')
2002 - חברה באקדמיה הלאומית למדעים
2003 - חברה באקדמיה האמריקאית לאמנויות ולמדעים
2013 - פרס מילדרד כהן
2014 - פרס לורי לביו רפואה (אנ')
2014 - פרס גבאי לביוטכנולוגיה ורפואה (אנ')
2014 - פרס ד"ר פול ינסן למחקר בתחום הביו-רפואה (אנ')
2014 - עמיתה באקדמיה הלאומית לממציאים
2015 - פרס פריצת דרך במדעי החיים
2015 - פרס נסיך אסטוריאס למחקר טכני ומדעי
2015 - נבחרה לטיים 100
2015 - פרס גרובר בגנטיקה
2015 - פרס מאסרי
2016 - מקום חמישי בבחירה לאיש השנה של המגזין "טיים"
2016 - פרס HFSP ע"ש יסוהירו נקסונה
2016 - פרס טאנג
2016 - פרס לוריאל-אונסק"ו לנשים במדע (אנ')
2016 - פרס קרן וורן אלפרט (אנ')
2016 - פרס קרן גיירדנר (אנ')
2016 - פרס פול ארליך ולודוויג דרמשטאדטר (אנ')
2016 - מדליית ג'ון סקוט יחד עם עמנואל שרפנטייה ופנג ז'נג
2016 - עמיתה זרה בחברה המלכותית
2017 - פרס יפן
2017 - פרס המרכז הרפואי אולבני (אנ')
2018 - פרס האקדמיה הלאומית למדעים לכימיה
2018 - פרס קוולי
2018 - פרס פרל מייסטר גרינגרד
2019 - פרס הארווי, יחד עם עמנואל שרפנטייה ופנג ז'נג
2019 - פרס לואי צ'ה-וו (אנ')
2020 - פרס וולף לרפואה, יחד עם עמנואל שרפנטייה
2020 - פרס נובל לכימיה, יחד עם עמנואל שרפנטייה
לקריאה נוספת

וולטר אייזקסון, "The Code Breaker: Jennifer Doudna, Gene Editing, and the Future of the Human Race", הוצאת סיימון אנד שוסטר, 2021
Blackle

| --- | --- |

 סוג:  מנוע חיפוש אינטרנטי 
 תקופת הפעילות:  2007–הווה (כ־18 שנים) 
 www.blackle.com
 
Blackle הוא אתר אינטרנט המאפשר חיפוש מבוסס על מנוע החיפוש גוגל. האתר הוא יוזמה ירוקה שנוצרה על ידי "היפ מדיה אוסטרליה" והוא מאופיין בכיתוב לבן על רקע של מסך מחשב שחור.
הרעיון מאחורי Blackle מבוסס על העובדה שתצוגת צבעים שונים צורכת כמויות שונות של אנרגיה במסכי המחשב. יוצרי האתר התבססו על מחקר מ-2002, שבחן סוגים שונים של מסכי CRT ו-LCD, ומצא שמסך שחור לגמרי צורך פחות אנרגיה ממסך לבן לגמרי.
יוצרי Blackle טוענים כי הרעיון לאתר הגיע מבלוג, שהעריך שאתר גוגל שחור יחסוך 750 מגוואט שעה בשנה. מגוואט שעה אחת שווה ערך לעשרת אלפים נורות של 100 ואט שדולקות ברציפות במשך שעה. בדף הבית של Blackle, יוצרי האתר מציגים מונה של מספר הוואט שעה שלהערכתם משתמשי Blackle חסכו באופן מצטבר.
מכיוון שהאתר אינו בבעלות גוגל, חסרות ב-Blackle תכונות רבות של אתר גוגל הרגיל, כולל אפשרויות ה-"Cached" ו"דפים דומים", וחסרים בו קישורי עזר רבים יחסית לאלו שניתן למצוא באתר גוגל. קישורים אלו כוללים פריטים כמו העדפות, חיפוש מתקדם, כלי שפה, תמונות, קבוצות, חדשות, גוגל סקולר, ו-iGoogle.
Blackle הוא שותף של החיפוש המותאם-אישית של גוגל, שמאפשר התאמה אישית של תוצאות החיפוש המוחזרות. לכן חיפוש ב-Blackle לאו דווקא יחזיר את אותן תוצאות כמו חיפוש בגוגל.
ביקורת

יש המבקרים את יוצרי Blackle בשל חוסר הבהירות לגבי סוג מסך המחשב, גודלו והיצרן שלו, שאליו מיוחס החיסכון באנרגיה. אחד המבקרים, עיתונאי טכנולוגיה המסקר חומרות מחשב, בחן 4 מסכי CRT ו-23 מסכי LCD, ומצא שנחסכה אנרגיה רק במסכי ה-CRT, שהייתה פחותה מזו שנכתבה בבלוג ש-Blackle הושפע ממנו. מסכי ה-LCD שנבדקו הראו דווקא עלייה בצריכת האנרגיה ברוב המקרים, אם כי רוב המסכים הגדולים יותר (24 אינץ') אכן צרכו פחות אנרגיה בעת השימוש במסך השחור.
יחסית ליוזמות אחרות של חיסכון באנרגיה, נטען כי החיסכון באנרגיה של Blackle הוא קטן. למשל, יוזמת חסכני המחשוב, התאגדות של מוכרי חומרות ותוכנות מחשב שמקדמת מחשוב יעיל בקנה מידה רחב, צפויה לחיסכון של אנרגיה של עשרת אלפים מגה-וואט עד שנת 2010.
הערות שוליים

↑  המחקר של ג'ודי רוברסון
גיבתון אפור

| גיבתון אפור |
| --- | --- |
 גיבתון אפור זכר, יוון
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
משפחה:: גיבתוניים
סוג:: גיבתון
מין:: גיבתון אפור
שם מדעי
 Emberiza cineracea ‏ברם, 1855

גיבתון אפור (שם מדעי: Emberiza cineracea) הוא מין של ציפור ממשפחת הגיבתוניים. מין זה תואר לראשונה על ידי כריסטיאן לודוויג ברהם.
בישראל הוא חולף נדיר אך קבוע במשך כמה שבועות באביב וניתן לצפות בו בשומרון, הר עמשא, בקעת הירדן, אילת, וברמת הגולן. תת-המין cineracea מעט יותר נפוץ, ואילו תת-המין semenowi גם מופיע, אך נדיר יותר ונצפה רק באביב.
תיאור

הגיבתון האפור גדול יחסית (16–17 ס"מ), בעל צורה מוארכת וזנב ארוך עם פינות לבנות. הוא פחות מפוספס מרוב הגבתונים הטיפוסיים ויש לו מקור חיוור ועבה. גבו אפרפר עם סימנים כהים מאופקים בלבד, ולכנפיים גוון חום יותר.
ראשו של הזכר הבוגר צהוב עמום, עם קו שפם בהיר יותר וגרון. בתת-המין המופיע בדרום מערב טורקיה, E. c. cineracea החלקים התחתונים אפורים; בעוד לתת-המין E. c. semenowi חלקים תחתונים צהובים.
הנקבות בגווני אפור חום מלמעלה עם גרון לבנבן וצבע צהוב רק בפס השפם. לצעירים בטן חיוורת וחלקה עם פסים על החזה.
אקולוגיה > תפוצה

הוא מקנן בדרום טורקיה ובדרום איראן, וחורף סביב הים האדום בצפון מזרח אפריקה ובתימן. ישנן אוכלוסיות בודדות בלבד בגבולות אירופה, באיים בים האגאי.
אקולוגיה > בית גידול

הגיבתון האפור מקנן במדרונות הרים סלעיים ויבשים.
אקולוגיה > התנהגות

בדומה לגיבתונים אחרים, הגיבתון האפור ניזון בעיקר מזרעים. הוא אוכל חרקים במיוחד כאשר מאכיל את הצעירים שלו. התטולה האופיינית שלו היא של שלוש ביצים.
הערות שוליים

↑  גיבתון אפור באתר הרשימה האדומה של IUCN
↑  גיבתון אפור, פורטל צפרות - אתר הצפרות הישראלי, באתר www.birds.org.il
מייק אימן

מיכיאל גודפריד "מייק" אימן (בהולנדית: Michiel Godfried "Mike" Eman; נולד ב-1 בספטמבר 1961) היה ראש הממשלה של האי ההולנדי שבים הקריבי, ארובה, מטעם המפלגה השמרנית AVP והיהודי השני בתפקיד זה. כיהן כראש הממשלה שמונה שנים (30 באוקטובר 2009 – 17 בנובמבר 2017).
קורות חיים

אימן נולד בארובה, אי הולנדי, שהוא כיום חלק מהפדרציה הקרויה ממלכת ארצות השפלה ובה חברות בנוסף לארובה גם הולנד, קוראסאו וסן מרטן. כ-120 אלף תושבים גרים באי זה והוא חלק מהאנטילים הקטנים שבים הקריבי, סמוך לחופי ונצואלה. הוריו של אימן היו אלברט אימן ("שון"), נוצרי פרוטסטנטי ובלאנש (לבית הרצוג), יהודיה. אימן הוא הילד הצעיר ביותר, השביעי במשפחה. אחיו, השני במשפחה, הני אימן היה ראש ממשלתה הראשון של הטריטוריה וכיהן בתפקיד זה החל מ-1 בינואר 1986, יום קבלת האוטונומיה לאי, לסירוגין, במשך כעשר שנים סך הכל, עד 2001. גם אביהם היה פוליטיקאי ידוע בארובה ואף סבם לפני כן.
אימן למד באוניברסיטת קוראסאו (אוניברסיטת האנטילים ההולנדים) וסיים בה תואר ראשון במשפטים ב-1992. בשנים 1992 - 2001 עבד בארובה כעו"ד ונוטריון. בספטמבר 2001 הוא נבחר לפרלמנט הארובי מטעם המפלגה הנוצרית דמוקרטית שמרנית, הקרויה "המפלגה העממית של ארובה" Arubaanse Volkspartij - AVP, אותה ייסד סבו הני אימן (1888–1957), ב-1942 ובראשה עמד עד 2001 אחיו הני. באותה שנה הובסה ה-AVP בבחירות והני אימן הוחלף בראשות ממשלת ארובה על ידי נלסון אודובר ופרש מהחיים הפוליטיים. אימן החל בקריירה הפוליטית שלו אם כן, כחלק מהאופוזיציה הפרלמנטרית. ב-2003 הוא נבחר לראשות ה-AVP. בבחירות 2005 הפסידה המפלגה למפלגתו של אודובר, אף כי הגבירה את כוחה בפרלמנט.
אודובר כיהן כראש ממשלת ארובה במשך כשמונה שנים ואז ניצח אותו אימן בבחירות 2009 והחל לכהן בתפקיד עד נובמבר 2017. ניצחונו של אימן נבע במידה רבה מהמחלוקת שהתגלעה בין ממשלת ארובה בראשות אודובר לבין חברת "ואלרו", בעלת בית הזיקוק המהווה המעסיק הגדול ביותר באי, בנוגע למיסים שתשלם ואלרו. אימן הבטיח לפתור את המחלוקת ואכן עמד בהבטחתו זו בתוך ארבעה חודשים מיום הבחירות. גם אחיו של אימן, הני אימן ניצח בשעתו בבחירות ב-1985 והקים את האוטונומיה בארובה, על רקע דומה - סגירת בית הזיקוק הגדול באי באותה שנה.
ראו גם

איי הודו המערבית
יהדות ארובה
הערות שוליים

↑  נכון לנובמבר 2011, לפי האתר "ארובה אונליין"
↑  על נלסון אודובר, ב"מילון של פוליטיקה עכשווית באמריקה התיכונה"
↑  הדיווח על הבחירות בארובה ב-25 בספטמבר 2009, ב"טיוואן ניוז"
↑  רויטרס, 21 בינואר 2010
מייק אימן (מימין) ושר הפנים ההולנדי יאן דונר - 27 באוקטובר 2011
רסלמניה 36

| רסלמניה 36>  הפוסטר הרשמי של האירוע בכיכובם של ג'ון סינה, שארלוט פלייר, רומן ריינס, בקי לינץ' ו"השד" בריי וויאט.מידע |
| --- | --- | --- |
ארגון: WWE
מותג (ים): Raw סמאקדאון NXT
תאריך: 25–26 במרץ 2020 (שודר ב-4–5 באפריל 2020)
עיר: אורלנדו, פלורידה
אולם: WWE Performance Center
מספר צופים: 0
שיר (י) הנושא: "Blinding Lights" בביצוע דה ויקנד
סיסמה פרסומית: !Too Big for Just One Night
סדרת אירועי שלם וצפה של ה-WWE
| תא ההדחות | רסלמניה 36 | כסף בבנק |
סדרת אירועי רסלמניה
| 35 | רסלמניה 36 | 37 |
רסלמניה 36 היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ טלוויזיה של ה-WWE Network. האירוע כלל את שלושת המותגים (Raw,‏ סמאקדאון ו-NXT) - הראשון שכלל את המותג NXT. האירוע צולם ב-25 וב-26 במרץ 2020 ושודר ב-4 וב-5 באפריל, ב-WWE Performance Center, המשמש כמתחם האימונים של ה-WWE בשגרה באורלנדו, פלורידה.
במקור, האירוע היה אמור להיערך בשידור ישיר ב-5 באפריל 2020 באצטדיון ריימונד ג'יימס שבטמפה, פלורידה. אולם, באמצע מרץ 2020, ארגון ה-WWE נאלץ להעביר את כל המופעים המתוכננים שלו למתחם האימונים שלו, ה-WWE Performance Center, הנמצא באורלנדו, פלורידה עקב התפרצות מגפת הקורונה. האירוע כלל רק אנשי צוות של ה-WWE ולא כלל קהל, משמע ה-WWE קיים אירוע בפעם הראשונה בהיסטוריה שלו ללא קהל. כמו כן, האירוע היה אירוע הרסלמניה הראשון שחולק לשני ערבים נפרדים. הקרבות באירוע צולמו ב-Performance Center ב-25 וב-26 במרץ, מלבד שני קרבות (קרב בית הקברות בין אנדרטייקר ל-AJ סטיילס וקרב ה-Firefly Fun House בין "השד" בריי וויאט לג'ון סינה) שצולמו במקומות אחרים בסגנון קולנועי.
תשעה עשר קרבות התנהלו באירוע וחולקו באופן שווה על גבי שני הלילות, כולל קרב אחד שהתקיים במופע המקדים לאירוע בכל לילה וקרב בסוף הלילה השני ששימש כקרב חושך. בקרב המרכזי של הלילה הראשון, אנדרטייקר, שחזר בגימיק הישן שלו כ"אמריקן באד אס", ניצח את AJ סטיילס בקרב בית קברות. עוד ברשימת הקרבות, ברון סטרומן ניצח את גולדברג וזכה באליפות האוניברסלית, בקי לינץ' ניצחה את שיינה בייזלר ושמרה על אליפות הנשים של Raw, וקווין אואנס ניצח את סת' רולינס בקרב ללא פסילות.
בקרב המרכזי של הלילה השני, דרו מקינטייר ניצח את ברוק לסנר וזכה באליפות ה-WWE, ולאחר מכן הוא ניצח את ביג שואו ושמר על התואר בקרב חושך (קרב שלא שודר כחלק מהאירוע, אלא שודר לילה לאחר מכן בתוכנית Raw). עוד ברשימת הקרבות, "השד" בריי וויאט ניצח את ג'ון סינה בקרב Firefly Fun House, שארלוט פלייר ניצחה את ריאה ריפלי בהכנעה וזכתה באליפות הנשים של NXT בפעם השנייה בקריירה, כשזאת הייתה הפעם הראשונה שאליפות מהמותג NXT הוגנה באירוע, אדג' ניצח את רנדי אורטון בקרב מי שעומד אחרון, שהיה קרב היחידים הראשון שלו מאז שנת 2011, ואוטיס ניצח את דולף זיגלר.
האירוע קיבל לרוב ביקורות חיוביות בקרב המבקרים והצופים; למרות היעדר נוכחות הקהל ובניית היריבויות הלקויה (בנוסף למספר מתאבקים שהוסרו מהאירוע עקב מצבם הבריאותי, כולל רומן ריינס, המיז, אנדרדה ודנה ברוק, שהיו אמורים להגן או לאתגר על אליפויות), הייתה הרגשה שהאירוע עלה על הציפיות. קרב בית הקברות בין אנדרטייקר ל-AJ סטיילס וקרב ה-Firefly Fun House בין וויאט לסינה הוצגו כנקודות השיא של האירוע עקב הייחודיות שלהם.
הפקה > רקע

רסלמניה נחשב לאירוע הדגל של ה-WWE, מאז שהתקיים לראשונה בשנת 1985. זה הוא אירוע השלם וצפה עם תקופת הקיום הארוכה ביותר בהיסטוריה והוא נערך מדי שנה בין אמצע חודש מרץ לאמצע חודש אפריל. הוא אחד מארבעת אירועי השלם וצפה המקוריים של הארגון, לצד רויאל ראמבל, סאמרסלאם וסדרת ההישרדות; אירועים המכונים "ארבעת הגדולים". אירוע הרסלמניה מדורג במקום השישי ברשימת אירועי הספורט המוערכים ביותר על ידי המגזין פורבס, כשלא פעם תואר כ"סופרבול של הספורט הבידורי". רסלמניה 36 היה אירוע הרסלמניה הראשון שייערך בעיר טמפה והרביעי שייערך במדינת פלורידה (אחרי 24, 28 ו-33). האירוע כלל מתאבקים מ-Raw וסמאקדאון בנוסף ל-NXT, אף על פי שמתאבקי ה-NXT הופיעו בשנים הקודמות ברסלמניה כחלק מקרבות הבאטל רויאל המסורתיים. זה הוא היה אירוע הרסלמניה הראשון שכלל את מותג זה, לאחר שהוא הוכר בספטמבר 2019 כאחד משלושת המותגים הראשיים של ה-WWE. שחקן ה-NFL לשעבר, רוב גרונקובסקי, שחתם על חוזה קודם לכן ב-WWE, הוכרז כמנחה האירוע של רסלמניה 36.
הלילה הראשון והלילה השני של רסלמניה נמכרו כאירועי שלם וצפה נפרדים, כששניהם היו זמינים לקנייה כחבילה. בפעם הראשונה, ארגון ה-WWE הודיע שהאירוע יהיה זמין לרכישה דיגיטלית בארצות הברית דרך האפליקציות של FITE TV ו-Fox Sports. רשת הטלוויזיה ESPN, שלא רגילה לשדר אירועי WWE באופן ישיר, שידרה שידורים חוזרים של אירועי העבר של רסלמניה כחלק מהבנייה לקראת האירוע. השיר "Blinding Lights" בביצוע דה ויקנד היה השיר הרשמי של האירוע.
הפקה > רקע > שינויים בהשתתפות

רשימת הקרבות שונתה בעקבות פציעות ובעיות שנבעו מהמגפה. טריפל H אישר שעקב הנסיבות, לא יינקטו שום צעדים מטעם ה-WWE נגד מתאבקים שנעדרו מהאירוע. בפעם הראשונה מאז רסלמניה 23 בשנת 2007, טריפל H לא לקח חלק פעיל בקרב באירוע. לעומת זאת, נתון זה תוכנן מראש עוד לפני שהמגפה פרצה.
קרבות הבאטל רויאל המסורתיים של רסלמניה, קרב הבאטל רויאל לזכרו של אנדרה הענק וקרב הבאטל רויאל נשים של רסלמניה, לא תוכננו להתקיים ברסלמניה 36 על מנת להגביל את כמות המתאבקים הנמצאת בזירה בזמן נתון. רומן ריינס ביקש לא לקחת חלק באירוע, משום שהוא היה נמצא במצב של כשל חיסוני מההתמודדות הקודמת שלו במחלת הלוקמיה, כתוצאה מכך, הארגון כיבד את בקשתו והוא הוסר מקרב האליפות מול גולדברג; ברון סטרומן נבחר כמחליפו של ריינס בקרב. אנדרדה, שהיה אמור להתחרות ביחד עם אנג'ל גרזה מול הסטריט פרופיטס (אנג'לו דוקינס ומונטז פורד) על אליפות הזוגות של Raw, הוסר מהקרב עקב פציעה והוחלף על ידי נציג NXT, אוסטין ת'יאורי. כמה שעות לפני הלילה הראשון של האירוע, עקב שפעת שהמיז ספג, הוא הוסר מקרב הסולם המתוכנן; כתוצאה מכך, קרב הזוגות סולם משולש הפך לקרב יחידים סולם משולש, כשכל אחד מנבחרי הצמדים (ג'ון מוריסון, ג'ימי אוסו וקופי קינגסטון) ייצג את הצמד שלו בקרב על אליפות הזוגות של סמאקדאון. דנה ברוק הייתה אמורה לקחת חלק בקרב ההדחות המשושה על אליפות הנשים של סמאקדאון, אך היא הוסרה מקרב זה עקב כניסה לבידוד, ולכן הקרב הפך לקרב הדחות מחומש. דווח גם שריי מיסטריו היה אמור להיכנס לבידוד כמשנה זהירות, אך הוא לא נכלל בשום קרב קודם לכן, אף על פי שהיו דיווחים על כך שהוא יתמודד מול אנדרדה על אליפות ארצות הברית.
הפקה > עלילות

האירוע כלל קרבות שנבעו מעלילות מתוסרטות מהתוכניות השבועיות: Raw,‏ סמאקדאון ו-NXT.
אירוע > לילה 1

| --- | --- |

תפקיד:: שם:
מנחה האירוע: רוב גרונקובסקי
צוות השידור באנגלית: מייקל קול (סמאקדאון)
צוות השידור באנגלית: ג'ון "בראדשו" לייפילד (סמאקדאון)
צוות השידור באנגלית: טום פיליפס (Raw)
צוות השידור באנגלית: ביירון סקסטון (Raw)
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזים: גרג המילטון (סמאקדאון)
כרוזים: מייק רום (Raw)
שופטים: דנילו אנפיביו
שופטים: ג'סיקה קאר
שופטים: ג'ון קון
שופטים: אדי אורנגו
שופטים: צ'ארלס רובינסון
שופטים: דרייק וורץ
שופטים: רוד זאפאטה
מראיינות: צ'ארלי קארוסו
מראיינות: קיילה ברקסטון
פאנל לפני האירוע: קורי גרייבס
פאנל לפני האירוע: פיטר רוזנברג
כתבי השטח לפני האירוע: רנה יאנג
כתבי השטח לפני האירוע: בוקר טי
כתבי השטח לפני האירוע: מארק הנרי
אירוע > לילה 1 > מופע מקדים

המופע המקדים של הלילה הראשון הכיל קרב אחד בודד, ובו דרו גולאק התחרה נגד סזארו. בסיום, סזארו ביצע על גולאק את מהלך ה-U.F.O. ולאחר מכן הצמיד אותו לניצחון.
אירוע > לילה 1 > הקרב המרכזי

בקרב המרכזי, אנדרטייקר התחרה נגד AJ סטיילס בקרב בית קברות, שהיה למעשה קרב להיקבר בחיים אשר התקיים במיקום לא מדויק באזור אורלנדו. תחילה, רכב קבורה הגיע לצלילי המוזיקה הטיפוסית של אנדרטייקר, לעומת זאת, מי שיצא מתוך ארון הקבורה היה דווקא סטיילס. בזמן שהמתין, אנדרטייקר הגיע רכוב על אופנוע (שהיה אופייני לגימיק הישן שלו כ"אמריקן באד אס"), כשברקע התנגן השיר "Now That We're Dead" של להקת מטאליקה. במהלך הקרב, חברי קבוצת ה-O.C. (לוק גאלוס וקארל אנדרסון) הגיעו במטרה לעזור לסטיילס, אך אנדרטייקר הצליח להדוף אותם. לאחר מכן, הוא נאבק בחבורת כוהני דת, כשהצליח לגבור עליהם עד שסטיילס נטל את השליטה בקרב. הוא תקף את אנדרטייקר בעזרת את חפירה, שכתוצאה מכך גרם לו ליפול אל תוך הקבר. בזמן שסטיילס עלה על הטרקטור שהיה עמוס בעפר כדי לשפוך על אנדרטייקר את חומר זה אל תוך הקבר ולנצח בקרב, אנדרטייקר הגיע לפתע מאחוריו והחל לתקוף אותו. השניים נאבקו האחד בשני ברחבי בית הקבורה ועל אחד הגגות, כשלאחר מכן אנדרטייקר נאבק נגד גאלוס ואנדרסון בשנית על גג זה. הוא השליך את גאלוס מהגג ועל אנדרסון הוא ביצע את מהלך הטומבסטון פיילדרייבר ואז השליך גם את סטיילס מהגג. אז, אנדרטייקר השליך את סטיילס אל הקבר, עלה על הטרקטור, שפך את העפר אל תוך הקבר וכתוצאה מכך ניצח בקרב. לאחר הקרב, המצלמה הופנתה אל הקבר, כשאחד מידיו של סטיילס צצה מתוך העפר, בזמן שאנדרטייקר רכב על האופנוע שלו לצלילי השיר של מטאליקה.
אירוע > לילה 2

| --- | --- |

תפקיד:: שם:
מנחה האירוע: רוב גרונקובסקי
צוות השידור באנגלית: מייקל קול (סמאקדאון)
צוות השידור באנגלית: ג'ון "בראדשו" לייפילד (סמאקדאון)
צוות השידור באנגלית: טום פיליפס (Raw/קרב על אליפות הנשים של NXT)
צוות השידור באנגלית: ביירון סקסטון (Raw/קרב על אליפות הנשים של NXT)
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזים: גרג המילטון (סמאקדאון)
כרוזים: מייק רום (Raw/קרב על אליפות הנשים של NXT)
שופטים: דנילו אנפיביו
שופטים: שון בנט
שופטים: ג'ון קון
שופטים: דריק מור
שופטים: אדי אורנגו
שופטים: צ'ארלס רובינסון
שופטים: דרייק וורץ
מראיינות: צ'ארלי קארוסו
מראיינות: קיילה ברקסטון
פאנל לפני האירוע: קורי גרייבס
פאנל לפני האירוע: פיטר רוזנברג
כתבי השטח לפני האירוע: רנה יאנג
כתבי השטח לפני האירוע: בוקר טי
כתבי השטח לפני האירוע: כריסטיאן
אירוע > לילה 2 > מופע מקדים

המופע המקדים של הלילה השני הכיל קרב אחד בודד, ובו ליב מורגן התחרתה נגד נטליה. בסיום, לאחר סדרת הצמדות בין השתיים, מורגן הצליחה להצמיד לניצחון את נטליה.
אירוע > לילה 2 > הקרב המרכזי

בקרב המרכזי, ברוק לסנר (שלווה לקרב על ידי פול היימן) הגן על אליפות ה-WWE נגד דרו מקינטייר. מקינטייר פתח בסערה את הקרב עם מהלך הסיום שלו, בעיטת ה-Claymore, אך לסנר הצליח לצאת מניסיון ההצמדה שבא לאחריו. לסנר נטל בחזרה את השליטה בקרב, כשביצע על מקינטייר שלושה מהלכי ג'רמן סופלקס ואת מהלך הסיום שלו, ה-F-5, אך מקינטייר הצליח לצאת בספירת שנייה אחת בלבד. לסנר שהיה המום, ביצע פעמיים נוספות את מהלך ה-F-5, כשבשני ניסיונות ההצמדה מקינטייר הצליח לצאת. בזמן שלסנר התכונן ל-F-5 רביעי, מקינטייר התחמק וביצע עליו שלושה מהלכי Claymore ולאחר המהלך האחרון הוא הצמיד את לסנר לניצחון, שהקנה לו זכייה בתואר. לאחר שהאירוע הסתיים, ביג שואו הגיע לזירה והתעמת עם מקינטייר. בסופו של דבר, לאחר סדרת התגרויות של ביג שואו בפני מקינטייר, התקיים קרב ביניהם על התואר. לאחר שהיה ונראה שביג שואו בשליטה מוחלטת לאור העייפות של מקינטייר מהקרב הקודם ובדרכו לנצח בקרב, מקינטייר ביצע עליו את מהלך ה-Claymore כדי לנצח בקרב ולהגן על התואר בהצלחה. קרב חושך זה (קרב שלא שודר כחלק מהאירוע) שודר לילה לאחר מכן, ב-6 באפריל בתוכנית Raw.
ביקורות

אנתוני מנגו מהאתר Bleacher Report ציין ש"זה קשה לשפוט את האירוע. אתה חייב לקחת את הטוב עם הרע, לשמור על יושרה כנה ביחד עם ביקורת, אך להיות סלחן ולהכיר בעובדה שככה לא היה אמור להיראות רסלמניה". האתר נתן ביקורת חיובית, אף על פי שהעניק לקרבות בין אליאס לקורבין, בלאק ללאשלי ולקרב ההדחות המחומש על אליפות הנשים של סמאקדאון את הציונים הנמוכים ביותר באירוע. בנוסף, האתר העניק לקרב בית הקברות ציון של 4.5 מתוך 5 כוכבים, הקרב עם הדירוג הגבוה ביותר בשני הלילות, בעוד שהקרב על האליפות האוניברסלית קיבל ציון של 0.5 כוכב בלבד, ובכך הוא שימש כקרב עם הדירוג הנמוך ביותר בשני הלילות.
ג'ורג' סאלאי מהאתר הוליווד ריפורטר ציין שקרב בית הקברות וקרב ה-Firefly Fun House עלולים להוות תקדים לארגון ה-WWE לשימוש ב"קרבות בסגנון קולנועי" במסגרת תוכניותיו על מנת לפצות על הקלטות מאחורי דלתיים סגורות.
תוצאה לאורך זמן > Raw

לילה לאחר מכן בתוכנית Raw, הוצג "קרב מרכזי חבוי באירוע רסלמניה", שבו דרו מקינטייר הגן בהצלחה על אליפות ה-WWE נגד ביג שואו זמן קצר לאחר שמקינטייר ניצח את ברוק לסנר וזכה בתואר.
אלופת הנשים של Raw, בקי לינץ', שיבחה את שיינה בייזלר על הקרב ביניהן ברסלמניה וטענה שבייזלר יודעת איפה למצוא אותה אם היא תרצה להתמודד מולה שוב. שבוע לאחר מכן, בייזלר העפילה לקרב הכסף בבנק של הנשים במסגרת האירוע כסף בבנק לאחר שגברה על שרה לוגאן.
אלופי הזוגות של Raw, הסטריט פרופיטס (אנג'לו דוקינס ומונטז פורד) הגנו על אליפות הזוגות של Raw פעם נוספת נגד אוסטין ת'יאורי ואנג'ל גרזה (שלוו לקרב על ידי זלינה וגה), כשבקרב זה הם הגנו בהצלחה על חגורות האליפות כתוצאה מפסילה של וגה. ביאנקה בלאייר הגיעה שוב לאחר הקרב ואיתגרה את וגה לקרב יחידים ביניהן, שהסתיים ללא הכרעה. קרבות אלו הובילו לקיומו של קרב שלושה נגד שלושה ובו בלאייר והסטריט פרופיטס ניצחו את וגה, ת'יאורי וגרזה.
שארלוט פלייר התרברבה בניצחונה על ריאה ריפלי ובהפיכתה לפעמיים אלופת הנשים של NXT ואף לעגה לרמתה של ריפלי כמתאבקת.
ב-13 באפריל בתוכנית Raw, סת' רולינס טען שבעקבות ההפסד שלו לקווין אואנס ברסלמניה, הוא "נצלב", אך עכשיו הוא התחזק (מילים שביססו את הגימיק שלו כ"משיח של התוכנית Raw"). מאוחר יותר בתוכנית, הוא תקף את אלוף ה-WWE, דרו מקינטייר, לאחר ניצחונו של האחרון על אנדרדה, מה שהוביל לבסוף לקיום קרב ביניהם על אליפות ה-WWE באירוע כסף בבנק.